ओंखायनो गांनाय उखैनायखौ सुफुंनो थाखाय मैया गुवाहाटीनि नोगोरमानि बिखायाव गोलाव बोसोरनिफ्राय दाबि खालामफैनाय जेंनाखौ सुफुंनो राज्यो - राजाया गोख्रों खुद्रिसारनाय दिन्थिफुंदों ।रायखांनो गोनां दि हादोरसानि सिङाव थानाय गुबुन गुबुन जायगाफोरनि बर' राज्यो - राजाया थुबुर जानाय जथुमाव मिरु खौसेथि बर' सुबुं गौथुम ( United Boro People's Organisation ) नि आफादगिरि ( President ) मिहिनिश्वर बसुमतारी बिथाङा राज्यो - राजाखौ थांखि नानै बुंथियो दि बुरलुंबुथुर सेरफां ( Mighty Brahmaputra Valley ) नि संकश दैमानि सोनाब ( West ) ओनसोलनि फ्राय सदियानि सान्जा बाहागो ( East ) खौ लानानै गंसे आलादा बर'लेण्ड हादोरसा गोलाव बोसोरनिफ्राय दाबि खालामफैदों ।